**Ne tik šiltai, bet ir stilingai – slaptas Ievos Mackevičienės spintos receptas**

**Ruduo mados pasaulyje visada žymi atsinaujinimą – laiką, kai spintos prisipildo šiltų tekstūrų, sodrių spalvų ir jaukumo. Nuomonės formuotoja Ieva Mackevičienė šį sezoną pasitinka su jai būdingu stiliaus pojūčiu – subalansuotu tarp klasikos ir šiuolaikiškų akcentų. Žinoma moteris atskleidė, ko niekada nepamatysi jos spintoje ir kokie madingi drabužių deriniai, atrasti šį rudenį prekybos ir pramogų centro „Akropolis“ parduotuvėse, padės atrodyti stilingai net ir spustelėjus šaltukui.**

Šį sezoną legendinis mados žurnalas „Vogue“ išskiria kelias stiliaus kryptis – nuo rudų tonų iki ryškiai raudonų derinių. Madingas išlieka ir klasikinis, vadinamasis „modern prep“ stilius, atnaujintas biuro siluetais bei sluoksniavimu, o kartu į mados sceną grįžta bohemiški, „country“ stiliaus elementai ir net subtilūs „punk“ motyvai.

„Man ruduo galėtų būti ištisus metus. Mano spintoje visada dominuoja žemiškos, šiltos spalvos – juoda, pilka ir ruda. Gal nesirinkčiau ryškiai raudono palto, bet šios spalvos akcentai gali paryškinti įvaizdį, tik reikia juos naudoti apgalvotai. Pavyzdžiui, man artimesni tamsiai raudonos, vyšninės spalvos, vadinamojo bordo, deriniai, kurie suskamba kaip ta vyšnia ant torto“, – pasakoja I. Mackevičienė.

**Blizgučiams dienos metu – ne**

Kalbėdama apie pastaruoju metu populiarų „modern prep“ stilių – tvarkingą, struktūruotą, su biuro stiliaus elementais – nuomonės formuotoja pabrėžia, kad tai nėra didelė naujovė.

„Šis stilius man visada patiko, jis niekada neišeina iš mados. Keičiasi tik detalės, bet gera švarko ir sijono kombinacija – amžina klasika“, – sako I. Mackevičienė. Jos garderobe gausu kokybiškų, laiko patikrintų drabužių, o kai kurie, pavyzdžiui, Agnės Gilytės kurti marškiniai, jai tarnauja jau dešimtmetį.

Žinoma moteris atskleidžia, kad savo spintą atnaujina apgalvotai – neperkraudama naujovėmis, o atsirinkdama tai, kas praturtins esamą bazę. „Šiam rudeniui įsigijau naują megztinį ir kaubojiško stiliaus batus. Labai mėgstu megztinius – jų turiu tiek, kad namuose jiems skirta visa spinta“, – juokiasi ji.

Pasak I. Mackevičienės, įkvėpimo naujiems madingiems deriniams ji semiasi prekybos ir pramogų centre „Akropolis“, kur viską galima rasti vienoje vietoje. Čia Ieva ne tik apsiperka, bet ir stebi mados kryptis, naujas kolekcijas, stiliaus derinius. Šį sezoną prekybos ir pramogų centruose „Akropolis“ naujas rudens kolekcijas pristato daugiau nei 200 parduotuvių, tarp kurių – „Zara“, „Mango“, „Massimo Dutti“, „Oysho“, „H&M“, „City“, „Reserved“ ir kiti prekių ženklai. Kolekcijose vyrauja šiltos žemės spalvos, klasikiniai paltai ir megztiniai iš natūralių audinių.

„Man patinka vaikščioti po parduotuves – net jei nieko neperku, pasimatuoju, pasižiūriu, kokie mados vėjai vyrauja Lietuvoje. Labai mėgstu Vilniaus „Akropolyje“ įsikūrusias „Mango“, „Zara“, „Oysho“, „Massimo Dutti“ parduotuves – jose galima atrasti gerų idėjų ir mados perliukų“, – sako I. Mackevičienė.

Moteris įsitikinusi, kad neverta aklai sekti visų mados tendencijų, nes ne viską gali pritaikyti prie jau turimų drabužių ar pamėgto stiliaus. Tad „Vogue“ siūlomos šio rudens sezono tendencijos – „punk“ stiliaus atgimimas ar blizgučių dėvėjimas dienos metu – Ievos spintos visai nepaliečia.

„Nevilkiu nieko su kniedėmis ar odiniais elementais. Turiu odines kelnes, bet jas priskirčiau prie klasikinio, o ne pankroko stiliaus. Taip pat atsargiai vertinu šį sezoną madingą blizgesį – nuo metalizuotų audinių iki žvilgančių detalių, siūlomų ne tik vakarui, bet ir dienos įvaizdžiams. Man blizgučiai vis dar asocijuojasi su švente“, – sako ji.

**Patarė, kaip išlikti stilingoms**

Nors daugelis rudenį renkasi praktiškumą, I. Mackevičienė įsitikinusi, kad stilius ir komfortas gali būti lengvai suderinami. Pūkinę striukę ji vilki tik savaitgaliais, o kasdienai renkasi ilgą paltą.

„Iš pradžių prie jo buvo sunku priprasti – nėra labai patogu, kai reikia sėsti į automobilį ar eiti per lietų. Bet dabar matau, kad tai tiesiog elegancijos ir įpročio reikalas. Ilgas paltas atrodo labai moteriškai, o kartu ir patogiai, jei priderini tinkamą avalynę“, – sako nuomonės formuotoja.

Tarp rudens aksesuarų Ievos spintoje vietos rastų ir baklavos tipo kepurė – praktiškas, tačiau stilingas galvos apdangalas, kurį lengva derinti tiek prie kailinių, tiek prie paprastesnių kasdieninių drabužių. „Norėčiau, kad tai taptų mano nauju šaltojo sezono akcentu – atrodo šiuolaikiškai, bet kartu labai jaukiai“, – šypteli ji.

Nuomonės formuotoja pataria su lietuviško rudens oru kovoti pasitelkus drabužių sluoksniavimą – taip galima ne tik kurti įvairius derinius, bet ir užsitikrinti komfortą. Praktiškų ir stilingų sprendimų skirtingiems drabužių sluoksniams galima rasti „Akropoliuose“, kur veikia daugelio žinomiausių prekių ženklų parduotuvės, o rudenį gausu ir specialių pasiūlymų.

„Drabužių sluoksniavimas man – kasdienybė. Tai labai patogu ir lengvai pritaikoma net be stilistės pagalbos. Užtenka turėti kelis gerus bazinius drabužius – marškinėlius, marškinius, švarką, megztinį – ir dienos metu gali keisti įvaizdį, prisitaikyti prie kintančių oro sąlygų ar veiklos. Mano vaikai irgi išmokę sluoksniuoti drabužius, net nereikia raginti“, – džiaugiasi I. Mackevičienė.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*